62022CO0756_INF
Unionin tuomioistuimen määräys (yhdeksäs jaosto) 11.12.2023 –Bank Millennium
(Asia C-756/22)
Ennakkoratkaisupyyntö – Unionin tuomioistuimen työjärjestyksen 99 artikla – Vastaus, joka on selvästi johdettavissa oikeuskäytännöstä – Kuluttajasopimusten kohtuuttomat ehdot – Direktiivi 93/13/ETY – 6 artiklan 1 kohta ja 7 artiklan 1 kohta – Ulkomaanvaluuttaan indeksoitu kiinnelainasopimus – Sen seuraukset, että tämä sopimus todetaan kokonaisuudessaan pätemättömäksi
1.
Ennakkoratkaisukysymykset – Unionin tuomioistuimen toimivalta – Rajat – Kansallisen tuomioistuimen toimivalta – Unionin tuomioistuimen tulkitsemien säännösten soveltaminen
(SEUT 267 artikla)
(ks. 24 ja 26 kohta)
2.
Kuluttajansuoja – Kuluttajasopimusten kohtuuttomat ehdot – Direktiivi 93/13 – Ehdon kohtuuttomuuden toteaminen – Ulottuvuus – Tuomioistuimen kansallisesta oikeudesta antama tulkinta, jonka perusteella luottolaitos voi vaatia kuluttajaa palauttamaan muita määriä kuin sopimuksen täyttämisen perusteella maksetun pääoman sekä viivästyskorot – Tällaista tulkinta ei voida hyväksyä
(Neuvoston direktiivin 93/13 johdanto-osan 24 perustelukappale sekä 6 artiklan 1 kohta ja 7 artiklan 1 kohta)
(ks. 28 ja 29 kohta sekä määräysosa)
Ratkaisu
Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 6 artiklan 1 kohtaa ja 7 artiklan 1 kohtaa
on tulkittava siten, että
kun pankin kuluttajan kanssa tekemä kiinnelainasopimus on todettu kokonaisuudessaan pätemättömäksi siitä syystä, että se sisältää kohtuuttomia ehtoja, joita ilman kyseinen sopimus ei voi pysyä voimassa, kyseiset säännökset ovat esteenä sellaiselle oikeuskäytännössä omaksutulle jäsenvaltion oikeuden tulkinnalle, jonka mukaan pankilla on oikeus vaatia kuluttajaa palauttamaan muita määriä kuin kyseisen sopimuksen täyttämisen perusteella maksetun pääoman sekä maksukehotuksen ajankohdasta alkaen kertyneet lakisääteiset viivästyskorot.